**Tromsø sorenskriveri** var et sorenskriveri i Troms fylke mellom 1855 og 31. desember 1916. Sorenskriveriet oppstod som følge av kongelig resolusjon av 28. august 1854 som bestemte at Senja og Tromsø sorenskriveri skulle deles i to sorenskriverier: Senja sorenskriveri og Tromsø sorenskriveri. Tromsø sorenskriveri skulle bestå av tinglagene Karlsøy, Skjervøy, Lyngen og Tromsø. Det ble ikke bestemt noen spesiell dato for når delingen av embetet skulle finne sted. 9. september 1854 ble de nye embetene kunngjort ledige, og 5. januar 1855 ble det utnevnt sorenskrivere til begge de nye sorenskriveriene. Carl Frimann Schanche overtok Tromsø sorenskriverembete 20. juli samme år. I mellomtiden hadde Nils Johan Nilsen vært konstituert sorenskriver. En nærmere analyse av sentralt arkivmateriale viser at det kan være hensiktsmessig å bruke 1. januar 1855 som dato for opprettelsen av Tromsø sorenskriveri. Ved kongelig resolusjon av 11. april 1863 ble Troms tinglag omdøpt til Tromsøysund og Balsfjord tinglag. Dette tinglaget (og lensmannsdistriktet) ble delt i to ved kongelig resolusjon 24. november 1871: Tromsøysund tinglag og Balsfjord tinglag. Tinglagene (og lensmannsdistriktene) skulle tilsvare prestegjeldene av samme navn. Sørfjord sogn ble overført fra Karlsøy til Lyngen tinglag ved kgl.res. 8. august 1865.

Ved kongelig resolusjon av 8. mars 1890, gjeldende fra 1. januar 1891, ble en del bruk på Målsnes overført fra Målselv tinglag til Balsfjord tinglag (Malangen herred), og dermed fra Senja til Tromsø sorenskriveri. Ved kongelig resolusjon av 2. mai 1896 ble tinglagene Målselv (tilsvarende Målselv herred) og Lenvik (tilsvarende Lenvik og Hillesøy herreder) overført fra Senja til Tromsø sorenskriveri.

Ved kongelig resolusjon av 6. oktober 1916 ble det bestemt at med virkning fra 1. januar 1917 skulle Tromsø sorenskriveri deles i to: Lyngen sorenskriveri og Malangen sorenskriveri.

Sorenskrivere
-------------

* 1855 Nils Johan Nilsen, konstituert. Nilsen var også konstituert i Senja sorenskriveri til 2. juli 1855 og i Tromsø sorenskriveri til 20. juli 1855
* 1855-1867 Carl Frimann Scanche
* 1867-1877 Andreas Dass Lund
* 1877-1881 Peter Christian Nilsen
* 1882-1887 Christian Frederik Heidenreich
* 1887-1916 Jahn Christopher Figenschou, fortsatte etter 1917 som sorenskriver i Malangen

Arkiv
-----

Arkivet etter Tromsø sorenskriveri er avlevert til Statsarkivet i Tromsø. Kongelig resolusjon av 28. august 1854 bestemte at de delene av Senja og Tromsø sorenskriveri som ikke "bequemmelig" kunne deles skulle "overgaae" til Tromsø sorenskriveri. Tromsø sorenskriveri ble på den måten regnet som det embetet som videreførte det gamle. Som nevnt viser en nærmere analyse av sentralt arkivmateriale at det kan være hensiktsmessig å bruke 1. januar 1855 som utgangspunkt for opprettelsen av Tromsø sorenskriveri.

Kilder
------

Statsarkivet i Tromsø: Arkivkatalog for Tromsø sorenskriveri

Eksterne lenker
---------------

Tromsø sorenskriveri sitt arkiv hos Statsarkivet i Tromsø[*død lenke*]

| * v
* d
* r
Norges sorenskriverier |
| --- |
| 
* Idd og Marker
* Halden
* Rakkestad
* Heggen og Frøland
* Trøgstad
* Onsøy
* Tune
* Sarpsborg
* Hobøl
* Moss
* Follo
* Ytre Follo
* Indre Follo
* Aker
* Asker og Bærum
* Asker og Vestre Bærum
* Østre Bærum
* Nedre Romerike
* Øvre Romerike
* Eidsvoll
* Nes
* Hedemarken
* Sør-Hedmark
* Nord-Hedmark
* Hamar
* Solør og Østerdalen
* Solør og Odalen
* Solør
* Vinger og Odal
* Østerdalen
* Sør-Østerdal
* Nord-Østerdal
* Gudbrandsdalen
* Sør-Gudbrandsdal
* Mellem-Gudbrandsdal
* Nord-Gudbrandsdal
* Toten, Vardal og Biri
* Hadeland, Land og Valdres
* Hadeland og Land
* Valdres
* Hallingdal og Ringerike
* Ringerike
* Hallingdal
* Eiker, Modum og Sigdal
* Numedal og Sandsvær
* Kongsberg
* Nord-Jarlsberg
* Holmestrand
* Mellem Jarlsberg
* Horten
* Sandar
* Sandefjord
* Sør-Jarlsberg
* Tønsberg
* Jarlsberg
* Larvik
* Bamble
* Gjerpen
* Nedre Telemark
* Øvre Telemarken
* Øvre Telemark østfjeldske
* Tinn
* Heddal
* Tinn og Heddal
* Øvre Telemark vestfjeldske
* Vest-Telemark
* Nedenes (før 1824)
* Vestre Nedenes
* Nedenes
* Sand
* Østre Nedenes
* Holt
* Råbyggelaget
* Østre Råbyggelag
* Vestre Råbyggelag
* Mandal
* Torridal
* Lister
* Lyngdal
* Flekkefjord
* Jæren og Dalerne
* Jæren
* Hafrsfjord
* Sandnes
* Dalane
* Ryfylke
* Hesby
* Karmsund
* Haugesund
* Sunnhordland
* Midhordland
* Sotra
* Nordhordland
* Hardanger (før 1695)
* Voss (før 1695)
* Hardanger og Voss
* Hardanger
* Voss
* Sogn
* Indre Sogn
* Ytre Sogn
* Sunnfjord
* Nordfjord
* Sunnmøre
* Nordre Sunnmøre
* Søre Sunnmøre
* Ålesund
* Romsdal
* Nordmøre
* Kristiansund
* Fosen
* Hitra
* Orkdal
* Gauldal
* Røros
* Strinda (før 1799)
* Strinda og Selbu
* Midt-Trøndelag
* Strinda
* Stjør- og Verdal
* Inderøy
* Namdal
* Helgeland
* Søndre Helgeland
* Brønnøy
* Alstahaug
* Nordre Helgeland
* Rana
* Salten
* Steigen
* Bodø (1950-1968)
* Narvik (1953-1975)
* Ofoten
* Bodø
* Narvik
* Lofoten (1591-1760)
* Vesterålen og Andenes
* Lofoten og Vesterålen
* Lofoten
* Vesterålen
* Senja (1591-1755)
* Tromsø (1591-1755)
* Senja og Tromsø
* Senja
* Trondenes
* Tromsø
* Malangen
* Lyngen
* Nord-Troms
* Finnmark
* Vest-Finnmark
* Alta
* Hammerfest
* Øst-Finnmark
* Tana
* Varanger
* Vardø
* Tana og Varanger

 |